Shugaba Xi ya isa Abu Dhabi domin ziyarar aiki - china radio international
Shugaba Xi ya isa Abu Dhabi domin ziyarar aiki
2018-07-20 09:55:55 cri
Shugaban kasar Sin Xi Jinping ya isa birnin Abu Dhabi a jiya Alhamis, domin gudanar da ziyarar aiki a hadaddiyar daular Larabawa, ziyarar da za ta zamo irin ta ta farko da wani shugaban kasar Sin zai gudanar a kasar cikin shekaru 29.
Shugaba Xi ya bayyana kasar a matsayin zangon farko na ziyarar sa a ketare, tun bayan sake zaben sa a matsayin shugaban kasar Sin. Ya ce Sin na dora muhimmancin gaske game da kawance dake tsakanin ta da hadaddiyar daular Larabawa.
Ya kuma kara da cewa, irin kyakkyawar tarba da ya samu daga isar sa masarautar, ta tabbatar masa da irin karfin kawance, da dangantaka dake tsakanin kasar sa da hadaddiyar daular Larabawa, lamarin da ya yi matukar faranta masa rai.
Kaza lika shugaba Xi ya bayyana fatan ci gaba da zurfafa musayar ra'ayoyi bisa manyan tsare tsaren hadin gwiwa, tsakanin shugabanin sassan biyu. Ya kuma bayyana kwarin gwiwar samun nasarar ziyarar tasa ta wannan karo, da ma burin sassan biyu na karfafa zumuncin dake akwai tsakanin kasashen biyu da ma al'ummun su.
A nasu bangaren, mataimakin shugaban hadaddiyar daular Larabawa, da kuma yariman masarautar, sun yiwa shugaba Xi kyakkyawar tarba, suna masu bayyana shugaban a matsayin dadadden aboki kuma aminin kasar. Sun kuma bayyana zabar kasar a matsayin zangon ziyarar sa na farko tun bayan sake zaben sa shugaban Sin, a matsayin girmamawa ta musamman ga hadaddiyar daular Larabawa. (Saminu)
v Shugaba Xi ya gana da manema labaran gida da waje 2017-09-05 15:17:57
v Shugaba Xi ya jagoranci taro tsakanin kasashe masu saurin ci gaban tattalin arziki da kasashe masu tasowa 2017-09-05 14:47:18
v Shugaba Xi ya bukaci hadin kai tsakanin kasashen da arzikin su ke bunkasa da masu tasowa 2017-09-05 09:23:37
v Shugaba Xi Jinping ya ja hankalin kungiyar BRICS game da daukar matakan bunkasa tattalin arzikin duniya bai daya 2017-07-07 19:17:16